User talk:ফাইন্ড মাই এডভোকেট


 * 1) ভুয়া_ডক্টর_ভুয়া_ডাক্তারসহ_ভুয়া_ডিগ্রীর_বিড়ম্বনা!!

আগে কেউ 'বিএসসি' পাস করলে নামের পেছনে তা লাগিয়ে নিতো- যেমন চট্রগ্রামের ফজলুল হক বিএসসি, সাবেক মন্ত্রী নুরুল ইসলাম বিএসসি প্রমুখরা। তারপর পর্যায়ক্রমে দেশে মাস্টার্স ডিগ্রী এবং পিএইচডি'র সংখ‍্যা বাড়তে লাগলো এবং স্বাভাবিকভাবে বিএসসি'র গুরুত্ব কমে গেলো ! কিছু পিএইচডি হোল্ডার বা ডক্টরেট ডিগ্রীধারীরা আছেন- যাদেরকে 'ডক্টর' (ড.) না বললে মাইন্ড করেন। এদের কেউ কেউতো নামের আগে ড. আর পেছনে লাগায় 'পিএইচডি'। সাধারনত ভূয়া পিএইচডি ধারীদের মধ‍্যেই এ রকম মানসিকতা বেশী! এ নিয়ে কিছু শিক্ষকদের মধ‍্যে একজনের একেক ধরনের নেমপ্লেটও। কেউ কেউতো তাদের নামের আগে ড. এবং পরে পিএইচডি এবং তারপর ব্র্যাকেটে কোন জায়গা থেকে পোষ্ট ডক করেছে তারও লিস্ট জুড়ে দেন!

আরেক জনপ্রিয় টাইটেল হচ্ছে 'হাজী'। কিছু মানুষতো একদা হজ্ব করতেই যেত নামের আগে 'হাজী' টাইটেল লাগানো বা পরিচিত হবার বা জাতে উঠার জন্য। তারপর কেউ কেউ এটাকে একটু আপগ্রেড করে লিখতে শুরু করল 'আলহাজ্ব'। এ নিয়ে বাজারে এলো নতুন তত্ত্ব- একবার হজ্ব করলে 'হাজী' আর একের অধিক হজ্ব করলে 'আলহাজ্ব'। আর নির্বাচন এলে প্রায় সব প্রার্থীর মাথায় টুপি আর হাজী ও আলহাজ্বের ঢল নেমে যায়। আবার এ রকম অনেক মানুষও আছে- পরিচিত 'অমুক হাজী' সাহেব বলে, কিন্তু কখনো নামাজ-কালাম পড়েন না, রোজাও রাখেন না!!

আরেক শ্রেনী হচ্ছে 'ব্যারিস্টার'। আগে আইন পড়ে বার-এট-ল করলে নামের আগে ব‍্যারিস্টার বা এডভোকেট টাইটেল লাগাতো। আসলে এটি অনেকটা পেশাভিত্তিক পদবী। কিন্ত এখন আমাদের দেশে ব্যারিস্টারের রমরমা অবস্থা- কেউ কেউতো বিশ-বাইশ বছরেও ব‍্যারিস্টার হয়ে যায়/যাচ্ছেন। এদের অনেকে নিজের নাম ভুলে গেলেও কিন্তু কথায় কথায় ব্যারিস্টার বলতে ভুলেন না। একই অবস্থা সামরিক বাহিনীর লোকজনের ক্ষেত্রেও- কর্মজীবনে কেউ যে পদবী নিয়ে অবসরে যান, আমৃত‍্যু এমনকি মৃত‍্যুর পরও তিনি ওই টাইটেল আকড়িয়ে ধরে রাখেন, লিখতে পছন্দ করেন! কত অদ্ভূত না?

পেশা হিসেবে সবচেয়ে আগে থেকে নামের আগে টাইটেল লাগানোর সুযোগ ছিল ডাক্তারদের। নামের আগে ডাঃ লিখে জানান দিত যে, সে একজন ডাক্তার বা চিকিৎসক। তবে অনেক ডাক্তাররা এই টাইটেল বেশি ব্যবহার করে প্রাইভেট প্র্যাকটিসের প্রচার-পসার জমাতে! কিন্তু সেখানেও সমস্যা দেখা দিল, যখন এলএমএফ, হোমিওপ্যাথিক, গ্রাম ডাক্তাররাও নিজের নামের সাথে ডাক্তার লেখা শুরু করলো। তাই গ্রাজুয়েট বা উচ্চশিক্ষিত ডাক্তারদের অনেকে নামের শেষে ব্র্যাকেটে লিখা শুরু করল 'এফসিপিএস', 'এফআরসিএস', 'ডিএমসি', 'সিএমসি', 'এমডি' ইত‍্যাদি দিয়ে। এতে অবশ্য নিজের মেধার একটা জানানও হয়ে যায়।

ইঞ্জিনিয়ার বা প্রকৌশলীদের ক্ষেত্রেও একই অবস্থা। আগে বুয়েটের বাহিরে বিভিন্ন কলেজ/বিশ্ববিদ‍্যালয় থেকে পাশ করাদের প্রায় সকলে নামের আগে পরিচিতির জন‍্য 'ইঞ্জিনিয়ার' লিখতো! আর এখনতো প্রাইভেট বিশ্ববিদ‍্যালয় থেকে পাশ করা ইঞ্জিনিয়ারদের নিয়েই বড় সমস‍্যা! কয়েকটি প্রাইভেট বিশ্ববিদ‍্যালয় ছাড়া এ ধরনের বেশীরভাগ বিশ্ববিদ‍্যালয় থেকে পাশ করাদের কেউ কেউতো পুরো 'ইঞ্জিনিয়ারিং' কথাটাই সঠিকভাবে লিখতে পারেন বা জানেন না!!

আর এখন চলছে- স্বাধীনতা যুদ্ধের সময় যাদের জন্মই হয়নি বা যুদ্ধ না করে মুক্তিযোদ্ধা হয়ে গেছেন এবং অতঃপর কোনভাবে একটি সার্টিফিকেট জোগাড় করে 'বীর মুক্তিযোদ্ধা' বলার ও লিখার প্রতিযোগিতা! একইভাবে কিছু ধর্ম ব‍্যবসায়ী বা হুজুররাও তাদের নামের সাথে স্ব-স্ব এলাকার নাম জুড়ে (যেমন সন্দীপি, ফরিদাবাদী, আড়াইহাজারী, লাকসামী ইত‍্যাদি) দিতে পছন্দ করেন।

এভাবে এখন সমাজে দিন দিন ডিগ্রী ও বিভিন্ন টাইটেল ধারীর সংখ‍্যা বেড়েই চলেছে। মিডিয়া আর টক-শোতে অংশ গ্রহন করে অনেককে এখন 'মিডিয়া ব‍্যক্তিত্ব', 'বিশিষ্ঠ টকশো ম‍্যান' ইত‍্যাদি টাইটেল ব‍্যবহার করতে দেখা যায়। মনে হচ্ছে- এমন একটা সময় আসবে যখন সবার নামের সামনে ও পেছনে শুধু টাইটেল আর টাইটেলই থাকবে, হয়ত-বা নাম আর খুঁজেই পাওয়া যাবে না! সবাই হয়ে যাবে ডাক্তার, ইঞ্জিনিয়ার, ডক্টরেট, অমুক ব‍্যক্তিত্ব ইত‍্যাদি। মোট কথা হলো- আগে মানুষ বংশের ভারে হারাতো, আর এখন হারাচ্ছে ডিগ্রী বা টাইটেলের ভারে!! বিষয়টি সত‍্যি কিনা?

Speedy deletion nomination of User:ফাইন্ড মাই এডভোকেট


Hello, and welcome to Wikipedia. A tag has been placed on User:ফাইন্ড মাই এডভোকেট requesting that it be speedily deleted from Wikipedia. This has been done under section U5 of the criteria for speedy deletion, because the page appears to consist of writings, information, discussions, and/or activities not closely related to Wikipedia's goals. Please note that Wikipedia is not a free web hosting service. Under the criteria for speedy deletion, such pages may be deleted at any time.

If you think this page should not be deleted for this reason, you may contest the nomination by visiting the page and clicking the button labelled "Contest this speedy deletion". This will give you the opportunity to explain why you believe the page should not be deleted. However, be aware that once a page is tagged for speedy deletion, it may be deleted without delay. Please do not remove the speedy deletion tag from the page yourself, but do not hesitate to add information in line with Wikipedia's policies and guidelines. If the page is deleted, and you wish to retrieve the deleted material for future reference or improvement, then please contact the, or if you have already done so, you can place a request here. signed, Willondon (talk) 22:08, 23 April 2022 (UTC)